

Број: 03.1-2-\_\_\_\_\_\_\_-BT/16

Датум: \_\_\_\_.06.2016. године

На основу члана 64. став 1. тачка б), члана 70. ст. 1, 3. и 6. Закона о јавним набавкама (“Службени гласник БиХ”, број: 39/14), члана 67. Закона о високом образовању („Службени гласник РС“ број: 73/10, 104/11, 84/12 и 44/15), члана 43. став 3) Статута Универзитета у Источном Сарајеву, и члана 20. Правилника о јавним набавкама Универзитета у Источном Сарајеву (Број: 01-УО-II-25-1-40/15), на препоруку Комисије за јавну набавку, ректор Универзитета у Источном Сарајеву *донио* *је*

**ОДЛУКУ**

**о избору најповољнијег понуђача**

**Члан 1.**

Прихвата се Препорука комисије за јавну набавку роба са референцом **„Набавка канцеларијског материјала“ за потребе Правног факултета Пале,** иуговор о набавци роба додјељује се понуђачу **„R&S“ ДОО Вогошћа**, према условима из понуде број: 3747/2016, од 16.05.2016. године (број протокола уговорног органа: 1001/16), односно укупној цијени од **4.740,47 КМ без ПДВ-а**, односно **5.546,34 КМ са ПДВ-ом.**

**Члан 2.**

Понуђач којем се додјељује Уговор дужан је доставити документе из члана 45. став (2) тачке од а) до д) Закона о јавним набавкама БиХ, наведене у тачки 13. Тендерске документације бр. 1498/16, у року од 3 (три) дана од дана пријема Одлуке о избору најповољнијег понуђача.

**Члан 3.**

Ова одлука објавиће се на веб-страници уговорног органа ([www.ues.rs.ba](http://www.ues.rs.ba)) истовремено са упућивањем понуђачима који су учествовали у поступку јавне набавке, у складу са чланом 70. став 6. Закона о јавним набавкама БиХ.

**Члан 4.**

Ова одлука ступа на снагу даном доношења и доставља се понуђачима који су учествовали у поступку јавне набавке, у складу са чланом 71. став 2. Закона о јавним набавкама**.**

**Образложење**

Поступак јавне набавке покренут је Одлуком о покретању поступка јавне набавке број: 03.1-2-1417-ВТ/16, од 21.04.2016. године.

Јавна набавка је спроведена путем отвореног поступка.

Процијењена вриједност јавне набавке без ПДВ-а је **11.965,81 КМ**.

Обавјештење о набавци број: 1323-1-1-27-3-41/16 је објављено на Порталу јавних набавки дана 28.04.2016. године, а у Службеном гласнику број: 31/16, од 29.04.2016. године.

Комисија за јавну набавку именована је Одлуком број: 03.1-2-1417-1-ВТ/16, од 21.04.2016. године

Комисија за јавну набавку доставила је дана 07.06.2016. године Извјештај о раду са препоруком о избору најповољнијег понуђача и Записник о оцјени понуда у поступку јавне набавке „Набавка канцеларијског материјала“ за потребе Правног факултета Пале.

У поступку по Извјештају о раду је утврђено да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајуће записнике, у којима је утврђено сљедеће:

- да је укупан број пристиглих понуда: четири понуде;

- да су благовремено запримљене четири понуде;

- да нема неблаговремено запримљених понуда;

-да су понуде понуђача: **„DEFTER“ ДОО Сарајево**, **„R&S“ ДОО Вогошћа, ЈП „Завод за уџбенике и наставна средства“ А.Д. Источно Сарајево и „МУЛТИПРИНТ“ ДОО Пале,** прихватљиве;

-да нема неприхватљивих понуда.

У поступку доношења ове одлуке, посебно су цијењене чињенице да је Комисија, правилно и потпуно, извршила оцјену квалификованости понуђача те оцјену приспјеле понуде, у складу са критеријима из тендерске документације.

Надаље, у поступку оцјене проведеног поступка, Уговорни орган није нашао разлоге неправилности, нити пропусте у раду који би евентуално били основ за неприхватање препоруке Комисије за набавку.

У поступку је утврђено да је Комисија у свему правилно поступила те да је препорука за избор најповољнијег понуђача дата у складу са Законом о јавним набавкама БиХ, подзаконским и интерним актима и тендерским документом. Увидом у приложену документацију, неспорно је да је изабрани понуђач најбоље оцијењен због најниже цијене, како слиједи:

|  |  |  |  |  |  |  |
| --- | --- | --- | --- | --- | --- | --- |
| **Р. бр.** | **Назив понуђача** | **Понуђена цијена без ПДВ-а** | **Преференцијални третман 15%** | **Укупна цијена**  **без ПДВ-а са преференцијалним третманом** | **Попуст** | **Ранг листа** |
| **1** | **„DEFTER“ ДОО Сарајево** | **6.256,60 КМ** | **да** | **5.318,11 КМ** | **-** | **2** |
| **2** | **„R&S“ ДОО Вогошћа** | **4.740,47 КМ** | **не** | **4.740,47 КМ** | **-** | **1** |
| **3** | **ЈП „ Завод за уџбенике и наставна средства“ А.Д. Источно Сарајево** | **12.616,70 КМ** | **да** | **10.724,19 КМ** | **-** | **4** |
| **4** | **„МУЛТИПРИНТ“ ДОО Пале** | **9.701,00 КМ** | **не** | **9.701,00 КМ** | **-** | **3** |

Из наведених разлога, примјеном члана 64. став 1. тачка б) Закона о јавним набавкама, одлучено је као у члану 1. ове одлуке.

**ПОУКА О ПРАВНОМ ЛИЈЕКУ**

Против ове одлуке може се изјавити жалба најкасније у року од 10 (десет) дана од дана пријема ове одлуке.

Aкт сачинила:

Весна Тешановић

|  |  |  |
| --- | --- | --- |
| Достављено: |  | **Р е к т о р** |
| * Понуђачима; |  |  |
| * Архива набавке; |  |  |
| * а/а. |  | **Проф. др Радослав Грујић** |
|  |  |  |